NCH ลุยเปิด 5 โครงการใหม่ 3.5 พันลบ.หนุนยอดขายปี 63 โตตามเป้า 2.7 พันลบ.
NCH ลุยเปิด 5 โครงการใหม่ 3.5 พันลบ.หนุนยอดขายปี 63 โตตามเป้า 2.7 พันลบ.
NCH ลุยเปิด 5 โครงการใหม่ 3.5 พันลบ.หนุนยอดขายปี 63 โตตามเป้า 2.7 พันลบ.
11 ก.พ. 2563

นายสมนึก ตันฑเทอดธรรม กรรมการผู้จัดการ บริษัท เอ็น.ซี เฮ้าส์ซิ่ง จำกัด (มหาชน) หรือ NCH เปิดเผยว่า ในปีนี้บริษัทพร้อมรุกขยายโครงการแนวราบ เพิ่มขึ้น ยังมุ่งเติบโตบ้านทาวน์เฮ้าส์ บ้านแฝด บ้านเดี่ยว ระดับราคา 2-5 ล้านบาท และสร้างฐานลูกค้าให้กว้างมากขึ้นด้วยสื่อการตลาดออนไลน์ที่เข้าถึงกลุ่มผู้ซื้อบ้าน และกิจกรรมส่งเสริมการขาย เพื่อรองรับการเปิดโครงการใหม่แนวราบเพิ่มอีก 5 โครงการใน 3 ทำเลศักยภาพ มูลค่ารวม 3,500 ล้านบาท พร้อมตั้งเป้ายอดขาย 2,700 ล้านบาท และรับรู้รายได้ 1,600 ล้านบาท
สำหรับแผนการดำเนินงาน ชูความพร้อมเสริมแกร่งด้วย 3 กลยุทธ์หลัก ตามแผนธุรกิจหลักขององค์กร “รู้จักบ้าน รู้ใจคุณ” ตอบรับความมั่นใจให้กับแบรนด์ เอ็น.ซี คือ 1.กลยุทธ์โปรดักส์ มุ่งพัฒนาสินค้าเพิ่มทางเลือกให้กับผู้ซื้อบ้าน ด้วยการพัฒนาควบคู่ Strategic Partner พันธมิตรด้านผลิตภัณฑ์  ให้โดนใจผู้อยู่อาศัยยุคใหม่
2.กลยุทธ์ Customer Centric  ให้ความสำคัญกับลูกค้าเป็นอันดับแรก  เพิ่มการบริการที่ยกระดับการอยู่อาศัยในสังคมชุมชนสอดคล้องกับแนวคิด “รู้จักบ้าน รู้ใจคุณ”สู่ต้นแบบของการดูแลบริหารชุมชนโครงการบ้านจัดสรรที่ดี  และ 3.กลยุทธ์ Home Innovation นำนวัตกรรม และเทคโนโลยีเพื่อที่อยู่อาศัยมาพัฒนาโครงการ โดยผนึกพันธมิตรเพื่อการอยู่อาศัยที่ดีขึ้น มีความทันสมัย สะดวก สบาย เอื้อต่อการใช้ชีวิตประจำวันอย่างมีความสุข